Diari Oficial de la Generalitat Valenciana


Sumari del DOGV 9087, del 19-05-2021 (2021/5284)

RESOLUCIÓ de 5 de maig de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit entre línies de subvenció del mateix capítol i subprograma per a la reobertura d'una línia de subvenció per import de cinc mil euros (5.000,00 euros).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5284


Data del document
:   05-05-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 5 de maig de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit entre línies de subvenció del mateix capítol i subprograma per a la reobertura d'una línia de subvenció per import de cinc mil euros (5.000,00 euros). [2021/5284]  
  
El pressupost de LABORA, aprovat per la Llei 4/2020, de 30 de desembre, de pressupostos de la Generalitat per a l'exercici 2021, recull en el capítol IV, «Transferències corrents», del subprograma 322.51 «Foment d'ocupació», la línia de subvenció S7979 «Ocupació de qualitat amb perspectiva de gènere», per un import de 40.802.273,00 euros, el finançament del qual amb fons no condicionats de la Generalitat és d'1.450.000,00 euros, del Servei Públic d'Ocupació és d'1.000.000,00 d'euros, i del FSE-PO 2014-2020 REACT-EU és de 19.736.885,00 d'euros.  
Durant l'exercici 2020 es van convocar i es van resoldre les ajudes corresponents al Decret 44/2020, de 3 d'abril, del Consell, d'aprovació de les bases reguladores de concessió directa d'ajudes urgents a persones treballadores en règim d'autònom afectades per la Covid-19, a fi de pal·liar la ràpida paràlisi de l'activitat sobre amplis sectors de la nostra economia i que fa necessària l'adopció de mesures que atenuen els efectes de la brusca disminució d'ingressos d'aquells subjectes econòmics més vulnerables.  
En l'exercici actual i a conseqüència de l'aplicació d'aquest programa de foment d'ocupació, s'ha dictat en aquesta data una sentència ferma estimatòria que obliga al pagament d'una subvenció sobre la base del decret abans esmentat. A més, hi ha altres recursos que es troben pendents de resoldre tant en via administrativa com en via contenciosa administrativa dels quals podrien derivar-se noves obligacions econòmiques.  
Per tot el que s'ha exposat i atés que en el pressupost de LABORA, Servei Valencià d'Ocupació i Formació, no hi ha crèdit equivalent per a l'exercici 2021, la directora general d'Ocupació i Formació proposa la reobertura i dotar de crèdit la línia S0533 «Ajuda extraordinària a afectats per l'estat d'alarma derivat de la Covid-19» per un import de 5.000,00 euros, minorant el de la línia S7979 «Ocupació de qualitat amb perspectiva de gènere» finançada amb fons no condicionats de la Generalitat, sent del mateix capítol i subprograma.  
Vist l'informe de la Intervenció Delegada en LABORA, de data 7 de maig de 2021 tenint en compte el que es disposa en els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.3, 25.1.b i 26.1.a de la Llei 4/2020, de 30 de desembre, de Pressupostos de la Generalitat per a l'exercici 2021 i els articles 27.2 de Decret 77/2019, de 7 de juny, del Consell, de regulació del procediment de gestió del pressupost de la Generalitat; el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació; l'article 106 de Llei 27/2018, de 27 de desembre, en el qual es modifica el punt 1 del capítol I de la Llei 3/2000, de 17 d'abril, per la qual es crea LABORA, Servei Valencià d'Ocupació i Formació; el Decret 7/2019, de 20 de juny, del president de la Generalitat, pel qual determina les secretàries autonòmiques de l'Administració del Consell, i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
La reobertura de la línia de subvenció S0533 «Ajuda extraordinària a afectats per l'estat d'alarma derivat de la Covid-19» en el capítol IV «Transferències corrents» del subprograma 322.51 «Foment d'ocupació», segons consta en l'annex.  
  
Segon  
Transferir crèdit entre línies de subvenció del mateix capítol i subprograma d'acord amb el detall següent:  
Aplicacions pressupostàries de despesa   
que disminueixen Import  
98.96.24.7753.34348.4 - Línia S7979 5.000,00  
  
Aplicacions pressupostàries de despesa   
que augmenten Import  
46.92.17.5699.71662.1 - Línia S0533 5.000,00  
  
València, 5 de maig de 2021.- El secretari autonòmic d'Ocupació i director general de LABORA: Enric Nomdedéu i Biosca.  
  
   
ANNEX DE LÍNIES DE SUBVENCIÓ EXERCICI 2021  
  
DETALL DE TRANSFERÈNCIES I SUBVENCIONS  
  
  
SUBPROGRAMA 322.51 FOMENT D'OCUPACIÓ  
  
euros  
CODI LÍNIA: S0533000 DENOMINACIÓ LÍNIA: Ajuda extraordinària a afectats per l'estat d'alarma derivat de la Covid-19 CAP: 4  
IMPORT:   
5.000,00 BENEFICIARIS PREVISTOS: Persones físiques, autònoms, empreses i altres ocupadors.  
MANERA DE CONCESSIÓ:  
Concessió directa; art. 168.1.c  
  
PUBLICAR DADES: NO DESCRIPCIÓ I FINALITAT  
 Ajudes extraordinàries dirigides a pal·liar els efectes de la declaració d'alarma en el teixit productiu de la C. Valenciana, inclosos els autònoms que han cessat la seua activitat.  
APORTACIÓ GENERALITAT NO CONDICIONADA: 5.000,00  
APORTACIÓ EXTERNA:   
ORIGEN:   
IMPORT: AP. CONDICIONADA G.  
  
Total finançament afectat: